Sun Baoqi
<s>Sun Baoqi (; 26. april 1867 – 3. februar 1931) bio je kineski diplomat, političar i poslovni čovjek koji je u dva navrata - 1914. godine i 1924. godine - služio kao premijer Republike Kine.</s>

<s>Sun se rodio u porodici visoko rangiranih carskih službenika, rodbinski povezanih sa vladajućom dinastijom Qing.</s><s>Karijeru je započeo vršeći niz upravnih funkcija, prije nego što će nakon Bokserskog ustanka biti poslan za ambasadora u niz evropskih zemalja.</s><s>Sun je pripadao reformističkoj frakciji carske administracije koja se zalagala za transformaciju Kine u ustavnu monarhiju.</s><s>Kada je u Xinhai revoluciji zbačena monarhija i uspostavljena republika, Sun je bio prisiljen napustiti dužnost, ali ga je predsjednik Yuan Shikai brzo imenovao direktorom carina, a 1913. godine članom kabineta Xiong Xilinga.</s><s>Na tom je mjestu Sun isposlovao sporazum sa carskom Rusijom kojom je Rusija formalno priznala kineski suverenitet nad Vanjskom Mongolijom, a Kina se zauzvrat obavezala tom području priznati autonomiju.</s>

<s>Kada je Xiong podnio ostavku, Sun je nekoliko mjeseci vršio dužnost premijera.</s><s>U vladi Xu Shichanga je vršio dužnost ministra vanjskih poslova, ali je u maju 1915. godine prisiljen podnijeti ostavku, nakon što je njegovo izlaženje u susret japanskih 21 zahtjeva izazvalo javno nezadovoljstvo.</s><s>Nakon toga je uglavnom obavljao ekonomske poslove, odnosno upravljao državnim poduzećima.</s><s>Godine 1924. je nakratko ponovno postao premijer, ali je podnio ostavku zbog sukoba sa ministrom financija Wangom Kominom.</s><s>Godine 1926. je postao dekan Kinesko-francuskog univerziteta, ali je 1928. nakon Sjeverne ekspedicije pobjegao u Dairen.</s><s>Posljednje godine života je proveo na liječenju u Hong Kongu.</s>

<s>Vanjske veze</s>

<s>Erich Gütinger Die Geschichte der Chinesen in Deutschland: ein Überblick über die ersten
 孙宝琦 Baidu article.</s><s>Sun Pao-chi (Sun Baoqi) 孫寶琦  from Biographies of Prominent Chinese c.1925.</s>

<s>Kineski diplomati
Kineski političari
Premijeri Republike Kine</s>

